text: To mænd omkommet
  15 november 2013 kl. 05.50
  En 41-årig og en 46-årig mand omkom i aftes i en brønd.
  Ulykken skete ved 18-tiden på en svinefarm ved Give.
  De to mænd var i brønden for at lave reparationsarbejde, da de tilsyneladende har fået det dårligt. Da de blev fundet, var de begge døde.
  Den ene mand var gårdens ejer, den anden en medhjælper.
  Et ligsyn på mandag vil formentlig give politiet mere at arbejde med.
  Arbejde i landbruget kræver hvert år flere menneskeliv. Sidste år mistede 15 personer livet i arbejdsulykker.
  